
UZNESENIE č. ......../2026
zo dňa 17. 04. 2026

Zastupiteľstvo Bratislavského samosprávneho kraja po prerokovaní materiálu


 berie na vedomie


Odpočet plnenia Akčného plánu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2021 – 2027 (s výhľadom do roku 2030) za obdobie 12. 12. 2025 – 17. 04. 2026.























D ô v o d o v á   s p r á v a 
 
Bratislavský samosprávny kraj spracoval v súlade so zákonom č. 539/2008 Z. z. o podpore regionálneho rozvoja v znení neskorších predpisov strednodobý strategický dokument Program hospodárskeho rozvoja a sociálneho rozvoja Bratislavského samosprávneho kraja na roky 2021 - 2027 (ďalej len PHRSR BSK 2021-2027). Uvedený dokument bol následné schválený Zastupiteľstvom BSK dňa 11. 06. 2021 Uznesením č. 387/2021. 
Pre implementáciu programovej časti PHRSR BSK 2021-2027 bol spracovaný Akčný plán BSK (ďalej len AP BSK), ktorý je zároveň plánovacím a monitorovacím nástrojom napĺňania cieľov PHRSR BSK 2021 - 2027 ako aj priorít BSK.  
Cieľom aktivít Akčného plánu je prispievať ku komplexnému rozvoju regiónu, pričom jeho súčasťou sú projekty z oblasti dopravy, kultúry, cestovného ruchu, školstva, zdravotníctva, sociálnych vecí, životného prostredia, územného plánovania a energetiky. 
Predkladaný materiál sa zameriava na monitorovanie plnenia jednotlivých kľúčových krokov AP BSK k 17. 04. 2026. Kľúčový krok implementácie predstavuje čiastkové činnosti jednotlivých odborov a oddelení Úradu BSK, ktoré je potrebné vykonať pre úspešnú realizáciu projektov. Materiál a jeho kľúčové kroky boli vypracované jednotlivými odbormi, pričom koordinátorom je Odbor stratégie, územného rozvoja a riadenia projektov. Odpočet Akčného plánu BSK je po vypracovaní prerokovaný vo všetkých relevantných komisiách.
Medzi najzásadnejšie kroky v projektoch v rámci odpočtovania AP BSK za jednotlivé odbory za 1. štvrťrok 2026 sú:
	Odbor Úradu BSK
	Odpočet kľúčových krokov

	Odbor školstva, mládeže a športu 
	· V rámci kampusu Modra boli koncom roka a začiatkom roka 2026 odovzdané PD na objekty (školy a telocvične, kotolne, vínnej pivnice) a momentálne prebieha inžinierska činnosť na získanie stavebného povolenia.
· V 02/2026 bolo ukončené VO na zhotoviteľa stavebných prác v projekte COVP Hálova a v 03/2026 sa začalo so stavebnými prácami.

	Odbor sociálnych vecí
	· V 02/2026 bolo úspešne ukončené územné konanie a územné rozhodnutie nadobudlo právoplatnosť v rámci projektu špecializovaného zariadenia na Znievskej ulici.
· V rámci projektu špecializovaného zariadenia v Záhorskej Bystrici prebiehajú inžinierske činnosti za účelom vydania stavebného povolenia, pričom predpokladaný termín je 5/2026. 

	Odbor zdravotníctva
	· Pokračuje sa v projektových prácach - komplexná rekonštrukcia objektu detašoveného pracoviska Polikliniky Karlova Ves na Donnerovej ulici. V súčasnosti sa pripravil návrh pôdorysu zariadenia a tiež umiestnenia parkovacích miest a záchytnej vsakovacej nádrže na dažďovú vodu na priľahlom pozemku.

	Odbor dopravy
	· Vydanie územného rozhodnutia mestom Senec pre rozširovanie cesty II. triedy II/503 v úseku diaľničná križovatka Senec - okružná križovatka Senec sa predpokladá do konca 03/2026. 

	Odbor územného plánu, GIS a životného prostredia
	· Boli zahájené prípravné práce pre spracovanie KURR BSK a to vyžiadanie údajov o stave územia od dotknutých orgánov verejnej moci a právnických osôb pôsobiacich na území BSK (02/2026). Podklady budú využité pre spracovanie Analýzy a syntézy KURR BSK. Zároveň sa pripravuje VO na spracovateľa. 
· Bola spracovaná inventarizácia drevín v areáli Gymnázia Einsteinova v Bratislave. V DSS Integra bola poskytnutá súčinnosť pri výrube a orezoch drevín. Pre SOŠT Vranovská, DSS Integra, SOŠ MIŠ Kadnárova a SZŠ Strečnianska boli boli pripravené podklady k správnemu konaniu na výrub.

	Odbor stratégie, územného rozvoja a riadenia projektov
	· Po ukončení stavebných prác na konci roku 2025 (Gymnázium L. Novomeského, SPŠ Drieňová, Gymnázium I. Horvátha, SŠ Tokajícka) sa začali ďalšie stavebné práce na objektoch (HA Mikovíniho a OA Račianska) v rámci  energetickej obnovy.
· Pre projekty na energetickú obnovu budov (CSS Pezinok, CSS prof. Matulaya, DSS Kampino) boli podané ŽoNFP a zároveň vyhlásené verejné obstarávanie na stavebné práce.
· V 03/2026 bolo vyhlásené verejné obstarávanie na zhotoviteľa. Realizácia oboch fotovoltaických zdrojov (Úrad BSK a DSS Rača) bude ukončená do konca 3. Q. 2026. 
· V 03/2026 prebehol podpis Zmluvy o NFP s Riadiacim orgánom v rámci projektu HUBsburg-TwinSmart.
· Pre úsek cyklotrasy Vrakuňa - Most pri Bratislave bolo v 02/2026 vydané územné rozhodnutie.
· V rámci revitalizácie parku v Stupave sa po obnovení prác na jar 2026 sa uskutočnia záverečné výsadby, pričom cieľom je slávnostné otvorenie zrevitalizovaného parku je v apríli 2026.

	Oddelenie kultúry
	· Termín dodania finálnej dokumentácie sa predlžuje z dôvodu implementácie niekoľkých zmien vznesených zo strany BSK, KPU a mesta Sv. Jur a tiež implementáciou nového stavebného zákona, ktorý podnietil potrebu vypracovania dodatku k zmluve s úpravou jednotlivých výkonových prác. Prebieha proces povolenia otvorenia areálu budúceho staveniska. Projektová dokumentácia pre stavebné povolenie bola zrealizovaná.
· Aktuálny stav umožňuje realizáciu exteriéru v súčinnosti s obnovou mikve a pece. Je pripravená PD, v štádiu povolovania. Rekonštrukcia je rozdelená na 2 etapy (jesenná a jarná). Povolenia KPÚ sú už ukončené.





